**СЪОБЩЕНИЕ ЗА МЕДИИТЕ**

 **07.04.2021 г. – СВЕТОВЕН ДЕН НА ЗДРАВЕТО**

**Световният ден на здравето е ежегодно събитие, чиято основна цел е да привлече вниманието към насърчаването на здравословен начин на живот.** Първият Световен ден на здравето се отбелязва през 1948 г., когато под егидата на Организацията на обединените нации (ООН) е създадена Световната здравна организация (СЗО), чиято цел е да координира и насочва всички усилия на ООН в областта на здравето на жителите на планетата. Организациите са отговорни за решаването на глобални здравни проблеми, определяне на тематични изследователски теми и определяне на норми и стандарти за здравеопазването. Тази дата се свързва с непоколебимата решимост, професионализъм и самоотверженост на здравните работници за колективно придвижване и преодоляване в обозримо бъдеще на здравните предизвикателства, особено в екстремални условия, каквито са епидемиите и пандемията от COVID -19. Една от целите на Световната здравна организация е да осигури достъп не само до медицински грижи, но и до информация, която осигурява обща защита срещу потенциални заплахи. Тази функция се изпълнява чрез световни дни на здравето, като образователната работа се извършва повече от веднъж годишно. Световните дни на здравето имат свой фокус и се фокусират върху приоритетна област на здравеопазването. Всеки Световен ден на здравето има за цел да привлече вниманието на хората към привидно незабележим, но много важен проблем на човечеството.

Всяка година мотото на празника е различно и акцентира върху приоритетна тема, с която е ангажирана Световната здравна организация. Мотото тази година е „**Доброто здраве добавя живот към годините".**

Световният ден на здравето е глобална инициатива, която приканва всички - от световните лидери до хората във всички страни, да се фокусират върху едно здравно предизвикателство със световна значимост. Акцентирайки върху новопоявяващите се здравни проблеми, Световният ден на здравето дава възможност да се започнат колективни действия за опазване здравето на хората и тяхното благоденствие.

Направляването на инвестиции за здраве на глобално и местно равнище е сред приоритетите на СЗО и службите на ООН, предвид установени тревожни статистически данни: половината човечество, все още няма достъп до здравеопазване. В перспектива, до 2023 г. един милиард души по света трябва да получат здравен достъп, по указания на двете световни организации. Категорията „ЗДРАВЕ“ е немислима без кадровите ресурси на здравеопазването. Предизвикателство към Европейското регионално бюро на СЗО е постигане на висок ваксинационен процент на популационен имунитет срещу COVID-19 и устойчив ръст на дълголетие. Борбата с епидемиите, хроничните неинфекциозни заболявания, предотвратимите рискови фактори за възникването им и бремето на инвалидността - се определя като ключов фактор на здравословното стареене в бъдеще. Това е предпоставка за поддържане разходите за здравеопазване в управляеми граници, на фона на повишена обща продължителност на живота, с отчитане на неравенствата в страните членки на Европейския съюз. През последните 2 десетилетия в Европа е отбелязан ръст на коефициента демографска тежест (отношението численост на населението на възраст ≥65  години, към броя на населението във възрастова група 20–64 години). По прогнози на ООН, в следващите 20 години предстои продължаващо ускоряване.на ръста на този коефициент.

### Един от стълбовете на общественото здравеопазване – профилактиката на болестите и тяхната превенция е мощно средство в борбата за по-добро здраве и просперитет на хората, въз основа провеждането на разяснителна и здравно-образователна работа на експертно ниво. Водещата роля е отредена на всички професионалисти, които работят в областта на здравеопазването, включително екипите на Регионалните здравни инспекции.

На 7 април отбелязваме и Деня на здравния работник. Това е професионалният празник на всички лекари, зъболекари, сестри, акушерки, фармацевти и всички здравни работници, посветили живота си на каузата да опазват здравето на хората.

Честит празник, колеги!

Бъдете живи и здрави, и все така всеотдайни към живота и здравето на хората!

dar\_menu/event.php?1612130400